《北园载酒和邑宰蔡确韵》
宋代·徐迪

檐影荫游鱼，江声颤崖竹。云帆天外去，龙刹空中矗。

霞明晚渡红，草暖晴沙绿。澄波见归鸟，纷霭迷飞鹜。

有时雪浪吹，玉马争追逐。青霄皓月满，琉璃莹极目。

谢傅昔出宰，天葩动惊俗。一读梁间诗，清风感佳木。

作者简介：徐迪，繁昌（今安徽繁昌西北）人。与兄遘相师友。哲宗绍圣元年（一○九四）进士（《宋诗拾遗》卷一○）。事见清康熙《太平府志》卷二八《徐遘传》。